
Esselamu alejkum  

Da li je dozvoljeno dok pokusavamo zaspati uciti Kur’an sa mobitela u lezecem polozaju?


* 
* 
* 
* 
* 
* 
* 

 
Da li je dozvoljeno učiti Kur’an sa mobitela u ležećem položaju?

Što se tiče pitanja učenja Kur’ana iz mobitela i ležeći, to je dozvoljeno.


Bilježe imam Buhari (br. 7549.) i imam Muslim (br. 301.) da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme, naslonjen na krilo Aiše, učio Kur’an.


Tumačeći ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** imam Nevevi veli da je to dokaz koji ukazuje na dozvolu učenja Kur’ana u ležećem položaju.


Ebu Musa el-Eš’ari kaže: ‘Ja učim Kur’an u namazu i u postelji.’ Aiša je govorila: „Ja učim svakodnevni vird ležeći na postelji!’“


A što se tiče učenja dok pokušavamo zaspati, ako se misli na stanje dok smo još uvijek svjesni šta izgovaramo, onda je uredu, ali ako drijemamo, i već osjećamo da ćemo zaspati i da će nas san savladati, onda treba prestati sa učenjem, jer u tom stanju postoji mogućnost da se prouči nešto na neispravan način, da se pomiješa riječ i slično, a i Kur’an je iznad toga da se uči kada ga nismo svjesni.


